1000 ગર્લફ્રેન્ડ રાખતા તુર્કીના આ મુસ્લિમ ધાર્મિક સંપ્રદાય નેતાને કોર્ટે આપી 1075 વર્ષની કેદની સજા - Gujaratmitra Daily Newspaper
1000 ગર્લફ્રેન્ડ રાખતા તુર્કીના આ મુસ્લિમ ધાર્મિક સંપ્રદાય નેતાને કોર્ટે આપી 1075 વર્ષની કેદની સજા
તુર્કી (TURKEY)ના ધાર્મિક સંપ્રદાયના નેતા અદનાન ઓકટરને એક અલગ જ પ્રકારની જેલ થઇ છે. જે એક અલગ સંપ્રદાય ચલાવે છે, તેને 1075 વર્ષની સજા ફટકારી છે. અદનાને દાવો કર્યો છે કે તેની 1000 ગર્લફ્રેન્ડ (GIRLFRIEND) છે પરંતુ મહિલાઓનો આરોપ છે કે તેણે બળજબરીથી બળાત્કાર ગુજાર્યો હતો.
અદનાન એક સંપ્રદાયનો વડા છે અને ફરિયાદી તેમની સંસ્થાને ગુનેગાર માને છે.વર્ષ 2018 માં, દેશભરમાં દરોડામાં ઓક્ટરના ડઝનબંધ લોકોની ધરપકડ (ARREST) કરવામાં આવી હતી. અને હાલ અદનાન ઓકટરને ઇસ્તંબુલની અદાલતે (COURT) 10 જુદા જુદા ગુનામાં 1075 વર્ષની સજા સંભળાવી છે. અદનાન ઓક્તારે લોકોને કટ્ટરવાદી દૃષ્ટિકોણ વિશે ઉપદેશ આપ્યો હતો, જ્યારે તે મહિલાઓને 'બિલાડી' કહેતા હતા.
અદનાન ટીવી શોમાં (TV SHOW) આ મહિલાઓ સાથે ડાન્સ કરતો હતો જેમની પ્લાસ્ટિક સર્જરી કરાઈ હતી. રિપોર્ટ અનુસાર, અદનાન પર જાતીય ગુનાઓ, સગીરોનું જાતીય શોષણ (SEXUAL ASSAULT), છેતરપિંડી, રાજકીય અને લશ્કરી જાસૂસીનો આરોપ મૂકવામાં આવ્યો છે. આશરે 236 લોકો સામે કેસ ચલાવવામાં આવ્યો હતો અને તેમાંથી 78 લોકોની ધરપકડ કરવામાં આવી છે.
અદનાનના ઘરેથી મળી 69 હજારની ગર્ભ નિરોધક ગોળીઓ
સુનાવણી (HEARING) દરમિયાન, અદનાન વિશે ઘણા રહસ્યો અને ભયાનક જાતીય ગુનાઓ બહાર આવ્યાં હતાં. ડિસેમ્બરમાં સુનાવણી દરમિયાન અદનાને ન્યાયાધીશને કહ્યું હતું કે તેની લગભગ 1000 ગર્લફ્રેન્ડ્સ છે. તેમણે કહ્યું હતું કે 'મારા હૃદયમાં મહિલાઓ પ્રત્યે પ્રેમ વધતો જાય છે. પ્રેમ એ માણસની વિશેષતા છે આ એક મુસ્લિમની ગુણવત્તા છે. બીજા પ્રશ્નના જવાબમાં તેમણે કહ્યું, "મારામાં પિતા બનવાની અસાધારણ આવડત છે".
અદનાન 1990 ના દાયકામાં પહેલી વાર દુનિયામાં સામે આવ્યો હતો. તે સમયે, તે એક સંપ્રદાયનો નેતા હતો જે ઘણી વખત સેક્સ સ્કેન્ડલ્સમાં ફસાઈ ગયો હતો. તેની A 9 ટીવી ચેનલે 2011 માં ઓનલાઇન પ્રસારણ શરૂ કર્યું હતું, જેની તુર્કીના ધાર્મિક નેતાઓ દ્વારા નિંદા કરવામાં આવી હતી. સુનાવણી દરમિયાન એક મહિલાએ જણાવ્યું હતું કે અદનાને તેની અને અન્ય મહિલાઓ સાથે અનેક વખત જાતીય શોષણ કર્યું હતું. ઘણી મહિલાઓ પર બળજબરીથી બળાત્કાર કરવામાં આવ્યો હતો અને ગર્ભનિરોધક દવાઓ ખાવાની ફરજ પાડી હતી. જેમાં અદનાનના ઘરેથી 69 હજાર ગર્ભ નિરોધક (BIRTH CONTROL) ગોળીઓ મળી આવી હતી.